
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 212 

“ ' " 15 Σεπτεμβρίου 1998 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

293. Αλλαγή του τρόπου απόδοσης των πόρων του 

Τ.Ν. που απορρέουν από συμβολαιογραφικές πρά¬ 
ξεις.. 

294. Τροποποίηση του Π.Δ/τος 27/1985 «Μετατροπή 

του Κέντρου Χανσενικών του Νοσοκομείου Λοιμω¬ 
δών Νόσων σε Ν.Π.Δ.Δ. με την επωνυμία «Κέντρο 
Κοινωνικής Αποκατάστασης Χανσενικών» και έ¬ 
γκριση του Οργανισμού αυτού. 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Προσωρινή απαλλαγή των Ελλήνων του εξωτερικού 
(πλην των λιποτακτών) από τον έλεγχο της στρατο¬ 
λογικής τους κατάστασης, προκειμένου να έλθουν 
στην Ελλάδα για την άσκηση του εκλογικού τους δι¬ 
καιώματος. 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο αριθ. 268 Π. Δ/γμα αρμο¬ 
διότητας Υπουρ. Εθνικής Παιδείας και Θρησκευμά¬ 
των. 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 293 (1) 

Αλλαγή του τρόπου απόδοσης των πόρων του Τ.Ν. που 
απορρέουν από συμβολαιογραφικές πράξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 5 παρ.3 του ν.2042/92 "Αύ¬ 
ξηση των συντάξεων και άλλες ασφαλιστικές διατάξεις" 
(Α 75). 

2. Τις διατάξεις των άρθρων 23, 24 και 27 του 
ν. 1558/1985 "Κυβέρνηση και Κυβερνητικά Όργανα" (Α 
137) και του Π.Δ.437/85 "Καθορισμός και ανακατανομή 
των αρμοδιοτήτων των Υπουργείων (Α 157). 

3. Το Π.Δ.377/1996 "Διορισμός Υπουργών, Αναπληρωτή 


Υπουργού και Υφυπουργών (Α 244) και την αριθ. 
80078/4.10.96 απόφαση του Πρωθυπουργού και του Υ¬ 
πουργού Εργασίας και Κοινωνικών Ασφαλίσεων "Ανάθε¬ 
ση αρμοδιοτήτων στους Υφυπουργούς Εργασίας και Κοι¬ 
νωνικών Ασφαλίσεων (Β 924). 

4. Το Π .Δ.372/95 "Μεταφορά της Γενικής Γραμματείας 
Κοινωνικών Ασφαλίσεων από το Υπουργείο Υγείας, Πρό¬ 
νοιας και Κοινωνικών Ασφαλίσεων στο Υπουργείο Εργα¬ 
σίας (Α 201). 

5. Τις διατάξεις του άρθρου 15του Π.Δ.213/92 "Οργανι¬ 
σμός της Γενικής Γραμματείας Κοινωνικών Ασφαλίσεων" 
(Α 102). 

6. Τις διατάξεις του άρθρου 29Α παρ.3 του ν. 1558/1985 
"Κυβέρνηση και Κυβερνητικά Οργανα (Α 137) όπως προ¬ 
στέθηκαν με τις διατάξεις του άρθρου 27 του ν.2081/92 
"Ρύθμιση του θεσμού των Επιμελητηρίων, τροποποίηση 
των διατάξεων του ν. 1712/1987 για τον εκσυγχρονισμό 
των επαγγελματικών οργανώσεων, των εμπόρων, βιοτε- 
χνών και λοιπών επαγγελματιών και άλλες διατάξεις" (Α 

154 ). 

Από τις διατάξεις του παρόντος, δεν προκαλείται επιβά¬ 
ρυνση του Κρατικού Προϋπολογισμού ή του Προϋπολο¬ 
γισμού του Ταμείου Νομικών, ούτε επέρχεται μείωση των 
εσόδων του. 

7. Τη γνώμη του Δ.Σ. του Ταμείου Νομικών που διατυ¬ 
πώθηκε κατά την 3853/19.11.1997 συνεδρίασή του. 

8. Τη γνώμη του Συμβουλίου Κοινωνικής Ασφάλειας που 
διατυπώθηκε κατά την 34η/14.4.1998 συνεδρίασή του, 
της ΚΘ' περιόδου. 

9. Την αριθ. 393/98 γνωμοδότηση του Συμβουλίου της 
Επικράτειας, μετά από πρόταση του Υφυπουργού Εργα¬ 
σίας και Κοινωνικών Ασφαλίσεων, αποφασίζουμε: 

Άρθρο 1 

Στο τέλος του άρθρου 10 του ν.δ.4114/60, προστίθεται 
παρ. με αρ. 10 ως ακολούθως : 

"10. Οι πόροι κι οι αξιώσεις του Ταμείου Νομικών που 
προβλέπονται από τις διατάξεις της παρ.1 εδαφ. ιστ υ- 
πεδ.αα και γγ καθώς και του εδαφίου ιη του άρθρου 10 
του ν.δ.4114/60 (Α 164), αποδίδονται στο Ταμείο, το πρώ¬ 
το δεκαήμερο εκάστου μηνός για τις εισπράξεις του 
προηγουμένου μηνός. 

Η καταβολή από κάθε συμβολαιογράφο των πόρων και 
εισφορών αυτών, θα γίνεται στο Κεντρικό Κατάστημα, ή 
σε οποιοδήποτε Υποκατάστημα της Εθνικής Τραπέζης. 

στην οποία θα επιδεικνύεται αναλυτική κατάσταση των 
συμβολαιογραφικώνπράξεων, έκτων οποίων απορρέουν 
πόροι και αξιώσεις κατά τις ως άνω διατάξεις, η κατάστα¬ 
ση δε αυτή, θα μονογράφεται από τον αρμόδιο υπάλληλο 
της Τράπεζας και θα σημειώνεται ο αντίστοιχος κωδικός 
αριθμός κατάστασης. 

Η ανωτέρω κατάσταση, συνοδευόμενη από φωτοτυπία 
της απόδειξης της Τράπεζας, θα υποβάλλεται μέχρι την 
15η του μήνα που γίνεται η πληρωμή, υπό την ευθύνη του 
συμβολαιογράφου στο Ταμείο ή θα αποστέλλεται ο αυτό, 
με συστημένη επιστολή. 

Με εσωτερική πράξη του Διοικητικού Συμβουλίου του 
Ταμείου Νομικών, καθορίζονται ο τύπος και οι λοιπές λε¬ 
πτομέρειες των σχετικών μηνιαίων καταστάσεων”. 

Άρθρο 2 

Η ισχύς του Προεδρικού Διατάγματος αυτού, αρχίζει α¬ 
πό την πρώτη του μεθεπόμενου της δημοσίευσής του 
στην Εφημερίδα της Κυβερνήσεως, μήνα. 

Στον Υφυπουργό Εργασίας και Κοινωνικών Ασφαλίσε¬ 
ων, αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 9 Σεπτεμβρίου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

ΝΙΚΟΣ ΦΑΡΜΑΚΗΣ 

-φ- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 294 (2) 

Τροποποίηση του Π.Δ/τος 27/1985 «Μετατροπή του Κέ¬ 
ντρου Χανσενικών του Νοσοκομείου Λοιμωδών Νό¬ 
σων σε Ν.Π.Δ.Δ. με την επωνυμία «Κέντρο Κοινωνικής 
Αποκατάστασης Χανσενικών» και έγκριση του Οργανι¬ 
σμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις των άρθρων 39 και 48 του Ν. 2082/92 πε¬ 
ρί «Αναδιοργάνωσης της Κοινωνικής Πρόνοιας και καθιέ¬ 
ρωσης νέων θεσμών Κοινωνικής Προστασίας» (ΦΕΚ 158 

τ.Α'). 

2. Τις διατάξεις του άρθρου 20 του Ν. 2503/97 (Φ. 107 
τ.Α') «Διοίκηση, Οργάνωση, στελέχωση της περιφέρειας, 
ρύθμιση θεμάτων για την τοπική Αυτοδιοίκηση και άλλες 
διατάξεις». 

3. Το άρθρο 29Α'του Ν. 1558 / 85 , όπως αυτό προσετέθη 
με το άρθρο 27 του Ν. 2081/92, με το οποίο καθορίζεται έ¬ 
λεγχος των δαπανών που προκαλούν οι κανονιστικές δι¬ 
οικητικές πράξεις (ΦΕΚ 154/92 τ.Α') και τροποποιήθηκε με 
το άρθρο 1 παρ. 2ατου Ν. 2469/97. 

4. Από τις διατάξεις του παρόντος Π. Δ/τος ως προκύ¬ 
πτει από την αριθ. 7292 οικονομική έκθεση, προκαλείται 
δαπάνη σε βάρος του Κρατικού Προϋπολογισμού ύψους 
1.300.000 δρχ. ετησίως από τη διαφορά βασικού μισθού 
του ιατρού από του υποδηματοποιού και θα καλυφθεί α¬ 
πό τον Προϋπολογισμό του Ιδρύματος. 

5. Την αριθ. 1107147/1239/0006/4.10.96 (ΦΕΚ 
922/Β/7.10.96) απόφαση του Πρωθυπουργού και Υπουρ¬ 
γού Οικονομικών (Ανάθεση αρμοδιοτήτων Υπουργού Οι¬ 


κονομικών στους Υφυπουργούς Οικονομικών). 

6. Την απόφαση του Πρωθυπουργού και Υπουργού Ε¬ 
σωτερικών, Δημόσιας Διοίκησης και Αποκέντρωσης 
ΔΙΔΚ/Φ. 1/20199/97 (ΦΕΚ 801 τ.Β') «Ανάθεση αρμοδιοτή¬ 
των στους Υφυπουργούς Εσωτερικών, Δημ. Διοίκησης 
και Αποκέντρωσης, όπως συμπληρώθηκε με την όμοια α- 
ρίθμ. ΔΙΔΚ/Φ. /23470/20.10.97 (ΦΕΚ 924τ.Β'). 

7. Την αριθ. 12/20.11.97 απόφαση του Δ.Σ. σχετικά με 
την ανάγκη ιατρικής κάλυψης του Κέντρου Κοινωνικής α¬ 
ποκατάστασης Χανσενικών. 

8. Την αριθ. 297/1998 γνωμοδότηση του Συμβουλίου 
της Επικράτειας με πρόταση του Υπουργού Υγείας και 
Πρόνοιας και των Υφυπουργών Εσωτερικών, Δημόσιας 
Διοίκησης και Αποκέντρωσης και Οικονομικών, αποφασί¬ 
ζουμε: 

Άρθρο μόνο 

Το άρθρο 15του Π.Δ/τος 27/85 (ΦΕΚ 10 τ.Α') τροποποι¬ 
είται ως εξής: 

1. Συνιστάται κλάδος ΠΕ Ιατρών Ειδικοτήτων Γενικής 
Ιατρικής ή Παθολογίας, με μία θέση. 

2. Καταργούνται η μία κενή θέση του κλάδου ΥΕ Υπο¬ 
δηματοποιών καθώς και ο κλάδος αυτός. 

3. Μεταφέρεται η θέση του καταργουμένου κλάδου 
στον συνιστώμενο κλάδο. 

Στον Υπουργό Υγείας και Πρόνοιας αναθέτουμε τη δη¬ 
μοσίευση και εκτέλεση του παρόντος Διατάγματος. 

Αθήνα, 9 Σεπτεμβρίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ 

ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΩΝ 

ΣΤ. ΜΠΕΝΟΣ ΝΙΚ. ΧΡΙΣΤΟΔΟΥΛΑΚΗΣ 

ΥΓΕΙΑΣ ΚΑΙ ΠΡΟΝΟΙΑΣ 

Κ. ΓΕΙΤΟΝΑΣ 
-♦- 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

(3) 

Πράξη 40 της 11.9.1998 

Προσωρινή απαλλαγή των Ελλήνων του εξωτερικού 
(πλην των λιποτακτών) από τον έλεγχο της στρατολο¬ 
γικής τους κατάστασης, προκειμένου να έλθουν στην 
Ελλάδα για την άσκηση του εκλογικού τους δικαιώμα¬ 
τος. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

α) Τις διατάξεις της παραγράφου 3 του άρθρου 20 του 
Ν. 1763/1988 «Στρατολογίατων Ελλήνων» (ΦΕΚτ.Α757), 
όπως ισχύει σήμερα. 

β) Τις διατάξεις της παραγράφου 2 του άρθρου 41 και 
της παραγράφου 1 του άρθρου 76 του Π.Δ. 410/1995 
«Κωδικοποίηση σε ενιαίο κείμενο νόμου, με τίτλο “Δημο¬ 
τικός και Κοινοτικός Κώδικας” των ισχυουσών διατάξεων 
του δημοτικού και κοινοτικού κώδικα όπως τροποποιήθη¬ 
καν και συμπληρώθηκαν» (ΦΕΚ 231/τ.Α714.11.1995), βά¬ 
σει των οποίων θα διενεργηθούν εκλογές για την ανάδει¬ 
ξη δημοτικών και κοινοτικών αρχών στις 11 Οκτωβρίου 
1998 και επαναληπτικές στις 18 Οκτωβρίου 1998. 

γ) Τις διατάξεις του άρθρου 29ΑτουΝ. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137/τΑ'), όπως 
το άρθρο αυτό προστέθηκε με το άρθρο 27 του Ν. 
2081/1992 «Ρύθμιση του θεσμού των Επιμελητηρίων, 
τροποποίηση διατάξεων του Ν. 1712/1987 για τον εκσυγ¬ 
χρονισμό των επαγγελματικών οργανώσεων των εμπό¬ 
ρων, βιοτεχνών και λοιπών επαγγελματιών και άλλες δια¬ 
τάξεις» (ΦΕΚ 154/τΑ) και τροποποιήθηκε με το άρθρο 1 
παρ. 2περ. α του Ν. 2469/1977 «Περιορισμός και βελτίω¬ 
ση της αποτελεσματικότητας των κρατικών δαπανών και 
άλλες διατάξεις» (ΦΕΚ 38/τ Α). 

δ) Το γεγονός ότι από τις διατάξεις της Πράξης αυτής, 
δεν προκαλείται δαπάνη σε βάρος του Κρατικού Προϋ¬ 
πολογισμού. 

ε) Την από 7.8.1998 εισήγηση του Υπουργού Εθνικής Ά¬ 
μυνας, αποφασίζει: 

1 . Οι Έλληνες του εξωτερικού, πλην των λιποτακτών, 
που έρχονται στην Ελλάδα για να ασκήσουν το εκλογικό 
τους δικαίωμα, απαλλάσσονται από τον έλεγχο της στρα¬ 
τολογικής τους κατάστασης για το διάστημα από 18 Σε¬ 
πτεμβρίου 1998 μέχρι 25 Οκτωβρίου 1998. 

2. Η ποινική δίωξη των κατά την πρηγούμενη παράγρα¬ 


φο απαλλασομένων και διατελούντων σε ανυποταξία α 
ναστέλλεται για το χρονικό διάστημα που ισχύει η απαλ¬ 
λαγή αυτή. 

Η παρούσα Πράξη να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα Μέλη 

Ακριβές Αντίγραφο 

Ο Γενικός Γραμματέαςτου Υπουργικού Συμβουλίου 
ΣΩΚΡΑΤΗΣ I. ΚΟΣΜ1ΔΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στο 268 Π.Δ/γμα που δημοσιεύθηκε στο ΦΕΚ 
195/τΑ721.8.1998 και αφορά Κατάργηση - σύσταση θέ¬ 
σεων διοικητικού προσωπικού στο Πανεπιστήμιο Αιγαίου 
στη σελ. 2937 α στήλη (περιεχ. 2) στο 2ο στίχο, επιφερε- 
ται η πιο κάτω διόρθωση: 

Από το λανθασμένο «.στο Πανεπιστήμιο Αθηνών....- 

στο ορθό «.στο Πανεπιστήμιο Αιγαίου.». 

Από το Εθνικό Τ υπογραφείο) 

ΡΩΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟ Υ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΠ * ΡΑΧ 52 34 312 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 5225 761 ΘΕΣΣΑΛΟΝΙΚΗ 

5230 841 Βασ. Ολγας 188, 1ος ορ. - Τ.Κ. 546 55 (031) 423 956 


Πλποοφορίες δημοσιευμάτων λοιπών Φ.Ε.Κ. 5225 713 ΠΕΙΡΑΙΑΣ 
,Λημυψ μ 5 ΙΗ η 5249 547 Νικήτα 6-8 Τ.Κ. 185 31 

π,ΜηπηΛΡΚ 5239 762 ΠΑΤΡΑ 


Πώληση Φ.Ε.Κ. 

Φωτοαντίγραφα παλαιών Φ.Ε.Κ. 
Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5248 141 Κορίνθου 327 Τ.Κ. 262 23 

5248188 ΙΩΑΝΝΙΝΑ 
5248 785 Διοικητήριο Τ.Κ. 454 44 
ΚΟΜΟΤΗΝΗ 

5248 320 Δημοκρατίας 1 Τ.Κ. 691 00 


5248 320 


4136 402 
4171 307 
(061) 271 249 
224 581 

(0651) 21 901 
(0531) 22 637 
26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗ Σ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανα δσελιδο η μέρος αυτου | 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. | 

-- “ I Κ.Α.Ε. Προϋπολογισμού Κ.Α.Ε. εσόδου υπέρ 

Τεύχος 2531 _ ΤΑΠΕΤ 3512 _ 

Α' (Νόμοι, Π.Δ., Συμβάσεις κ.λπ.) 60.000 δρχ. 3.000 δρχ. 

Β’ (Υπουργικές αποφάσεις κ.λπ.) 70.000 » _ ” 

Γ’ (Διορισμοί, απολύσεις κ.λπ. Δημ. Υπαλλήλων) 15.000 

Δ'(Απαλλοτριώσεις, πολεοδομία κ.λπ.) 70.000 » · 

Αναπτυξιακών Πράξεων (Τ.Α.Π.Σ.) 30.000 » · * 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 15.000 » * 

Παράρτημα ( Πίνακες επιτυχόντων διαγωνισμών) 5.000 » 

Δελτίο Βιομηχανικής Ιδιοκτησίας (Δ.Ε.Β.Ι.) 10.000 » 

Ανωτάτου Ειδικού Δικαστηρίου (Α.Ε.Δ.) 3.000 » 

Προκηρύξεων Α.Σ.Ε.Π. 10 · 000 » ”, 

Ανωνύμων Εταιρειών & Ε.Π.Ε. ___ 250.000 » -:- 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 250 000 " _ 12 ' 500 _ _ 

* Ο. συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα απο το Ταμείο του ΤΑΠΕ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσο 

της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ,δ,ου χρονου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπ ων, ταχυδρομικές επιταγές και χρηματικά γραμμάτια δεν γίνονται δεκτά. _ 

" Οι υπηρεσίες του κοινού λειτουργούν καθημερινά από 08.00 έως 13.00 | 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








